Hovudutskrift

for

**Aure kyrkjelege fellesråd**

**Tid: 21. februar 2019 kl. 18:30**

**Stad: Aure kyrkjekontor,**

**Frammøtte:**

KÅRE ANDREAS JOHANSSON LEIAR

ERLING PETTER SKAR MEDLEM

ERIK VULLUM KOMMUNAL REP.

PER EILERT ORTEN MEDLEM

INGRID ANNE SKARSETH VARA

**Forfall:**

KRISTIAN HUSBY NESTLEIAR

OLE EDVARD SKOGSHOLM MEDLEM

HALVARD WESSEL MEDLEM

ØYSTEIN BARLAUP MEDLEM

**Saker behandla på møtet:**

**AKF 1/2019 Godkjenning av innkalling og sakliste**

**VEDTAK**Fellesrådet godkjenner innkalling og sakliste

**AKF 2/2019 Godkjenning av møtebok 16.10.2018**

**VEDTAK**Fellesrådet godkjenner møtebok av 16.10.2018.

Kåre Johansson og Ingrid Anne Skarset skriv under.

**AKF 3/2019 Val av leiar og nestleiar 2019**

UTREDNING

I § 1 pkt. 3 Konstituere, under reglar om formene for sokneråd og kyrkjelege fellesråd sin verksemd står det at fellesrådet skal velje leiar og nestleiar for kvart år. Dette bør ordinært skje i god tid før 1. januar kvart år. Dersom dette ikkje blir gjort, fungera leiaren til neste leiar er valt. I valåret fungera leiar og nestleiar til nytt fellesråd er konstituert.

Leiaren og nestleiaren blir valt kvar for seg. Leiaren skal veljast først.

Leiaren sine oppgåver:

\* Være møteleiar på møta.

\* Være med å setje opp sakliste, og bør være delaktig i sakshandsaminga til

 fellesrådsmøta gjennom AU.

\* Bindeleddet mellom fellesrådet sine medlemmar og administrasjonen.

\* Rådet står elles fritt til å bestemme kva oppgåver leiaren skal ha.

\* Trer leiaren ifrå i løpet av perioden, er det nestleiaren som tek over ansvaret

Leiar og nestleiar har vore attvalt kvart år i fellesrådsperioden

Leiar: Kåre Johansson

Nestleiar: Kristian Husby

Saka blir lagt fram utan innstilling

Sakshandsamar: Judith Bjørk

**VEDTAK** Fellesrådet vedtok einstemming.

Kåre Johansson, attvalt som leiar for 2019 fram til nytt val

Kristian Husby, attvalt som nestleiar for 2019 fram til nytt val.

**AKF 4/2019 Fastsetting av betalingssatsar og gebyr for 2019**

**UTGREIING**

Fellesrådet sine driftsutgifter skal dekkes av kommunale og statlege tilskot/overføringar og vidare eigne inntekter.

Overføringane frå Aure kommune skal dekke utgifter i samband med innhaldet i §15 i kyrkjelova.

Overføring og tilskot er ikkje tilstrekkelig til å dekke utgiftene, på det aktivitetsnivået sokna driv i dag. Det må derfor skaffast andre inntekter.

Inntekter kan komme i forbindelse med festeavgift, bolting og oppretting av gravmonument, utleie av kyrkjebygg og betaling ved kyrkjelege handlingar for personer busett utanfor soknet.

Offerinntekter i samband med gudstenester blir forvalta av sokneråda, og går ikkje inn som inntekt til fellesrådet

 Jf. § 20 i kyrkjelova er det ikkje høve til å ta husleige for gudsteneste eller anna oppbygging i kyrkja. Dette gjelder også for handlingar som blir utført i samband med gudstenester.

Den einaste avgifta som kommunestyret skal vedta, er festeavgift for graver. Denne vart fastsett i 2008, med høve til indeksregulering for seinare år. Når det gjelder festeavgift blir den i år handsama i eigen sak. Vi ser at vi har veldig lav festeavgift i forhold til kommunane rundt oss.

Avgifter og gebyr er fastsette i forhold til kostpris.

Aure kyrkjelege fellesråd har tidlegare bruka Aure kommune sin deflator ved påslag på gebyr og betalingssatsar som for 2018 var 2,6%

Desse betalingssatsane vart vedteke bruka i 2018:

*Festeavgift, grav etter frigrav-perioden: kr 875,- pr 10 år/ kr. 87,5 pr. år.*

*Festeavgift, ekstra grav: kr 875,- pr. 10 år/ kr. 87,5 pr år.*

Gravferd av utanbysbuande : kr 5.590,-

*I tillegg kommer festeavgift frå begr.tidspunkt, kr 875,- pr. 10 år*

Bisetting utanbygdes. kr 2.950,-

Urnenedsetting utanbygdes. kr 1.350,-

Vigsel av utanbysbuande

Utleie av Aure kyrkje (konsertar og kommersiell bruk)

+7,5% av brutto billettinntekt, minimum kr 2700,-

 Utleie av Stemshaug kyrkje og Gullstein kirke

(konsertar og kommersiell bruk) + 5% av

brutto bill.innt, min. kr 1800,-

Sikring av gravstein kr 545,-

Oppretting av gravstein (vanleg) kr 545,-

 -------" ------------- (stor) kr 690,-

Ny betalingssatsar og gebyr for 2019 ligg vedlagt.

Det er bruka kommunen sin deflator på løns- og prisstigning på 2,8% på dei fleste avgiftene.

Ved utleie av kyrkjebygga, er dette heva med kr. 100,- på grunn av auka strømutgifter.

Når det gjelder sikring og oppretting av gravminner blir det rekna 2 timar arbeid pr. teneste. Derfor er denne avgifta auka i hen hold til tidlegare år.

Sakshandsamer: Judith Bjørk

**INNSTILLING**

1. Fellesrådet vedtek nye betalingssatsar og gebyr for 2019 med ein gjennomsnittleg prisauke på 2,8% frå 2018. Utover dette er det berekna kostpris.

**MØTEHANDTERING**Fellesrådet gjekk gjennom betalingssatsar og gebyr. Ser at ein stort sett brukar deflator til kommunen. Når det gjelder tenester utført på gravplassane, må ein rekne to timar for kvar teneste.

**VEDTAK**

Einstemmig vedtak som innstilling

1. Fellesrådet vedtek nye betalingssatsar og gebyr for 2019 med ein gjennomsnittleg prisauke på 2,8% frå 2018. Utover dette er det berekna kostpris.

**AKF 05/2019 Nye satsar for festeavgift.**

**Fri grav**

Gravferdsloven slår fast at avdøde personer som ved dødsfallet hadde bopel i kommunen, har rett til fri grav på gravplassar i kommunen, så sant det ikkje er avsett grav tidlegare.

Ei grav kan nyttast til ny gravlegging når det har gått minst 20 år sidan siste gravlegging, og dersom vedtektene for gravplassen ikkje fastsetter lengre fredingstid.

## Feste av grav

Når frigrav-perioden er utløpt, kan den som er ansvarleg for gravstaden, feste grava for ny 10-års periode. Feste ut over 60 år etter dødsfall, skal godkjennast av fellesrådet etter søknad, eller av kyrkjeverja om dette er delegert.

Det er anledning til feste av ekstra grav i tillegg til den grava som blir teken i bruk ved dødsfall. Den ekstra grava kan det takast festeavgift for frå dag 1.

Kyrkjelege fellesråd kan gje løyve til at også personer utan bopel i kommunen, gravleggast på gravplassane i kommunen. Kostnader i forbindelse med slik gravferd, kan det krevjast betaling for.

Festet grav kan ikkje gå over til frigrav når den blir teken i bruk dette gjelder også gjenbruk av grav.

Festeavgift

Nåverande festeavgift på kr 87,5,- pr år. Og fakturaen blir sendt ut pr. 10 år.

Avgifta skal være med å dekke kostnadene ved drift av gravplassane i kommunen.

Ved endring av festeavgift, skal dette opp til handsaming av kommunestyret.

Etter vedtak i kommunestyret i 2008 der avgifta vart vedteken kr. 55,- pr. år, og fellesrådet fekk løyve til å auke prisen årleg etter vanleg indeksregulering. Vi er no kome opp i 87,50 pr. år. Og vi fakturera for 10 år i gongen

Lønningar og anna drift og vedlikehald på gravplassane har auka, og vi ligg no mykje lågare enn andre kommunar rundt oss.

Nesset: kr. 175,- pr. år

Eide: kr. 170,- pr. år

Kristiansund: kr. 150,- pr. år

Vestnes: kr. 125,- pr. år

Rindal.: kr. 120,- pr. år

Smøla kr. 120,- pr. år

Surnadal: kr. 120,- pr. år

Kyrkjeverja anbefala at ein utifrå auka kostnader på gravplassane og grunna nivået på festeavgifta i andre kommunar, aukar Aure kyrkjelege fellesråd festeavgifta til kr. 120,- pr. år.

**INNSTILLING**

1. Festeavgifta blir fastsett til kr 120,- pr år. Og ein fakturera pr. 10 år.

2. Festeavgifta indeksregulerast for vidare år

3. Ekstra grav blir belasta med festeavgift.

4. Nye festeavgifter trer i kraft frå 2019

5. Kyrkjeverja sender saka til kommunestyret for endeleg vedtak

**MØTEHANDTERING**Ein ser at vi i Aure ligg langt under andre kyrkjelege fellesråd sine satsar for festeavgift. Og er vidare einig i at ein hevar avgifta til 120,- pr. år, og at ein framleis fakturerer for 10 år av gangen.

**VEDTAK**

Einstemmig vedtak som innstilling

1. Festeavgifta blir fastsett til kr 120,- pr år. Og ein fakturera pr. 10 år.

2. Festeavgifta indeksregulerast for vidare år

3. Ekstra grav blir belasta med festeavgift.

4. Nye festeavgifter trer i kraft frå 2019

5. Kyrkjeverja sender saka til kommunestyret for endeleg vedtak

**AKF 06/2019 Stelleavtalar**

UTREDNING

Saka var oppe til handsaming i sak 22/2018

Etter henvending frå fleire pårørande, ønskjer kyrkjeverja å etablere avtaler for stell av gravsted. Dette er blitt eit stort behov, og det er dei seinare år blitt etablert eit slikt tilbod frå kyrkjelege fellesråd fleire stadar i landet.

Vi har fleire stelleavtalar (tidlegare gravlegat) der det er innbetalt pengar for stell av gravstaden. Vi har ikkje hatt kapasitet til å gjennomføre slike stelleavtalar tidlegare, så arbeidet har vore utført av privatpersonar og blomsterforhandlarar.

No ønskjer vi å etablere eit tilbod, der tilsette utfører stell av gravstad både når det gjelder tidlegare gravlegat og å vidare tilby stelleavtalar til dei som står som festar for gravsted.

For å etablere eit slikt tilbod, er det ein del forarbeid.

Ein må lage fleire «pakker» med forskjellige prisklassar. Kostnadsbergene dette opp imot innkjøp og lønskostnader. Sette opp forslag til avtalar og vidare til slutt legge dette ut på heimesida til kyrkja i Aure og i menighetsbladet

Kyrkjeverja tenkte å ta turen til Averøy, for dei har utarbeida eit godt opplegg for dette. Vidare er det også lagt opp til å organisere stelleavtalar gjennom Ecclesia, som er det programmet vi brukar på kyrkjegardsadministrasjon.

**Vedtak sak 22/2018**

Fellesrådet ber kyrkjeverja å utrede tilbod med å tilby stelleavtaler, og lage eit framlegg til ei slik ordning frå våren 2019.

Vidare sakshandsaming

Ein av grunnane til at vi ønskjer å tilby slike avtalar, er at det er mange graver på gravplassane som ikkje blir planta på. Viser her til krav i gravferdslova §§ 15,19 der det står at grava skal holdast i hevd. Det vil sei at grava skal vere stelt og plantane skal holdast i orden. Eit alternativ til plantar er at det skal såast i grasbakke framfor gravminnet.

Kyrkjeverja var på besøk til Averøy kyrkjekontor, de har utarbeida slike stelleavtalar. Og vi ser at vi kan dra nytte av desse. De brukar eige personell, slik også vi ser for oss at vi skal kunne gjere.

Vi utarbeida i hovudsak to forskjellige stelleavtalar.

* Stell av gravsted med fond
* Årlege stelleavtalar som blir fakturerte.

Stell av graver blir utført av kyrkja sitt eige personale, og administrerast av kyrkjeverja. Før stell blir sett i gong, må det utarbeidast ein avtale som beskriv årleg stell av kvar grav.

Ein stelleavtale innehelder de tenestene som er avtalt utifrå ei prisliste.

Årleg stelleavtale.

Det blir sendt ut faktura som skal vere betalt før stell blir utført.

Stell av gravsted med fond

Det blir satt av eit større beløp på ein konto som disponerast av kyrkjeverja. Dette skal dekke kostnadar for stell over fleire år. Beløpet må overførast før stell av grav startar.

Vi ser føre oss at vi for 2019 kan vi inngå avtalar for 25 graver. Dette er inklusiv de gravene vi allereie har på legat/stell. Vi kjøper inn planter m.v. for kr. 300,- pr. grav. Arbeidet vil utførast av eige personale.

Vedlagt følgjer forslag til avtale om stelleavtalar.

Sakshandsamar: Judith Bjørk

**INNSTILLING**

1 Fellesrådet vil starte opp med å tilby stelleavtalar for gravsted frå 2019

2. Det blir inngått skriftleg avtale om stell pr. grav

3. Arbeidet blir utført av eige personale.

**MØTEHANDTERING**Fellesrådet gjekk gjennom forslag til stelleavtalar for gravplassane. De godkjente forslaget med små justeringar. Ser veldig positivt på denne ordninga, som vil bidra til ekstra inntekter for fellesrådet.

 **VEDTAK**

Einstemmig vedtak som innstilling

1 Fellesrådet vil starte opp med å tilby stelleavtalar for gravsted frå 2019

2. Det blir inngått skriftleg avtale om stell pr. grav

3. Arbeidet blir utført av eige personale.

**AKF 07/2019 Søknad om flytting av grav.**

UTREDNING

Det er kom søknad om å flytte ei grav frå Kristiansund til Aure. Mora døde i 1971 og vart gravlagt på Aure kyrkjegard. Far og dotter flyttet etter kvart til Kristiansund der far på ny vart gift med ei enkje. Han døde i 1989, og vart gravlagt i Kristiansund. Hans andre kone er også død, og er gravlagt ved sida av sin første ektemann. Dottera ønskjer å få flytta grava til faren til Aure, slik at mor og far har eit felles gravsted.

Etter §7 i gravferdslova, må ein søkje kyrkjelege fellesråd for flytting av grav. Og i dette tilfellet vil det være mest naturleg med ei symbolsk flytting (Namneflytting).

Namnet vil da bli ført opp på gravminnet som står på Aure kyrkjegard, og grava vil bli sletta i Kristiansund.

I hen hold til forskriftene til gravferdslova §21 kan kyrkjeleg fellesråd gi løyve til at namn på personar påførast eit gravminne på ei eksisterande grav ein anna stad enn der vedkommande er gravlagt. Namnet må da fjernes frå det opprinnlige gravminnet. Så dette er innanfor regelverket.

I hen hold til forskriftene til gravferdslova § 20 skal det som regel plasserast eit gravminne på kvar gravstad. Dette underbygger også at namnet må førast opp på eksisterande gravminne.

**INNSTILLING**

Fellesrådet godkjenner at namnet på avdøde far til søkjaren blir ført opp på eksisterande gravminne ilag med sin tidligare kone på Aure kyrkjegard.

**MØTEHANDTERING**Fellesrådet ser ikkje noko problem med å godkjenne namneflytting frå gravsted i Kristiansund til eksisterande gravsted i Aure.

 **VEDTAK**

Einstemmig vedtak som innstilling

Fellesrådet godkjenner at namnet på avdøde far til søkjaren blir ført opp på eksisterande gravminne ilag med sin tidligare kone på Aure kyrkjegard

**AKF 08/2019 Rullering av vedlikehaldsplan**

**VEDLIKEHALDSPLAN - INNKJØP**

Ved rullering vedlikehaldsplanen , har ein gått ut ifrå vedlikehaldsplan for tidlegare år. Det er ikkje lagt inn noko tilskot frå kommunen i inneverande økonomiplanperiode 2019-2022. Det som blir prioritert blir teke av eigne Fond

Kyrkjeverja og tilsette har også og sett på nye behov som vi har lagt inn i vedlikehaldsplanen. Alt som ligg inne i planen er prosjekt som bør utførast, men som det ikkje er rom for å utføre utan at ein brukar fondsmidlar. Det er også prosjekt som

**ADMINISTRASJONEN**

**Innkjøp av kontorstol Kostnad kr.6.000,- + mva.**

**AURE**

**Stemming av orgel**

 Orgel i Aure og Stemshaug kyrkje vart stemt i 2018. I Kristiansund har ein årleg stemming av orgel. Bør prioritere kvar 2 år. ( kr. 15.000,- i 2020)

**Måling av Aure kyrkje**

Tårn, delar av tverrvegg og utbygg samt utvendige dører, må målast. Måling har flassa av, og det er fare for råteskadar. Vi må leie lift til å komme heilt opp på tverrvegg, dette vil bli utført i 2018. Maling av tårnet blir satt på vent.

Maling av våpenhusa (4 stk.) og 4stk utgangsdører (3 doble) ca. 40 l. maling

 **Kostnad kr. 4.000,- + mva**

**Måling innvendig**

Alle vegger i kyrkja må skrapast og målast. Golvet mellom benker er veldig slitt og noko av dette arbeidet vart utført i 2017-2018. Vidare må benkene målast. Her er mange fargar og det er eir tidkrevjande arbeid. Utførast av eige personell

 **Kostnad kr. 2.500. + mva**

**FOLDE GRAVLUND:**

Utskifting av vindauga i klokketårn. Vindauga er enkelt med 6 småruter

 **Stipulert kostand kr. 8.000,- + mva**

**GULLSTEIN**

**Stemming av orgel**

Orgel i Aure og Gullstein kyrkje vart stemt i 2018

I Kristiansund har ein årleg stemming av orgel. Bør prioritere kvar 2 år.

**Restaurering av driftsbygg ved Gullstein kyrkjegard.**

Det er lagt inn ein kostnad pr. år for å ta dette etter kvart. Det er delt av til eit personalrom. Elles står bygget som eit «skal». Planen er å setje ned ei nemnd, som kan jobbe vidare med prosjektet. Det må lages ein plan for korleis ein skal innreie driftsbygget. Dette er ikkje satt i gang, og tilskott frå kommunen på kr.

 **Kr. 50.000,- frå kommunen er sett på fond.**

**El-kontroll Gullstein**

El- kontroll vart gjennomført i Aure kyrkje i 2017. El-kontroll innehelder, termografering av tavler/sikringsskap, full el-kontroll med rapportering og transport. Vedtak i fellesrådet sak 06/2016. For seinare bør dette gjennomførast kvart 2 eller 3 år. Spesielt termografering av sikringsskap er viktig. (Neas føretok ein el-kontroll av sikringsskapet i januar 2018)

 **Kostnad kr. 7.000,- + mva**

**Maling av gjerde**

Gjerde rundt deler av gravplassen bør målast.

 **Kostnad** k**r. 4.000,- + mva**

**Utskifting av el.anlegg i Gullstein kirke**

Mykje av dei elektriske installasjonane stammer frå femtitalet. Det er også fleire sikringsskap oppe på galleriet. Desse bør samlast i eit skap. 40.000,- Neas kom med følgjande manglar etter el-kontroll 18.01.18. Manglar Glasslokk i fire sikringsholdar vidare anbefaler Neas at vi skifter ut gamle kuhlo kablar **Stipulert kostnad kr. 60.000,- + mva**

**Måling av bårehus på Gullstein .**

Enkelte vegger er sletne, og må målas. Arbeidet blir utført av eige personell. Måling er innkjøpt. Ein del ble utført i 2016-2017 **Kostnad kr. 1.000,-+ mva**

**Installering av brannslange i Gullstein kirke**

Gullstein kirke manglar brannslange, dette bør installerast i h.h. til brannforskrifter.

Dimensjonen på røyr vassinntak bør verre 28 mm (1 tomme) Bakken VVS skal undersøke dette **Stipulert kostnad kr. 12.000,- + mva**

**Tildekking av røyromnar i Gullstein kirke**

-Etter at det vart tatt vekk benker bak i Gullstein kirka, må røyromnar under ei benkerekkje til dekkast. Dette for at barn som oppheld seg i dette området, ikkje skal kunne komme i kontakt med omnane. I Aure kyrkje har vi bruka blekk som ein brukar på mønekamm på hus til å dekke framfor røyromnane. Ei anna løysing er å fjerne omnane. **Kostnad kr2.500,- + mva**

**STEMSHAUG**

**Nytt påbygg ved hovudinngang**

Nytt påbygg ved hovudinngang på Stemshaug har lenge lege inne i økonomiplanen. Dette har ikkje vore prioritert. Saka er det at den nye inngangsdøra som vart monter på nittitalet trutnar veldig opp på vinterhalvåret. Dette medfører at døra ikkje kan låsast. Vi har høvla av det som er forsvarleg. Det er laga teikningar for nytt inngangsparti med ny handikap-rampe.

Søknad om godkjenning sendt Bispedømmeråd våren 2016. Ny handsaming i sak 16/2017

Endeleg godkjenning frå biskopen har ikkje kome. Kostnadsoverslag vil bli henta inn.

 **Tilskott kommunen kr. 40.000,- (sett på fond)**

**Måling utvendig**

I 2016-2017 vart nedre del av vegg mot nord mala, vegg mot aust og øvre og nedre del mot sør skrapa og mala 1-2 strøk. Det same inngangspartia til sakristia og hovudinngangen. Det som står att, er vegg mot vest (tårnveggen) , øvre del mot nord samt over taket på sakristia. Det må også skiftast ut deler av takrenner på austsida av kyrkja. Det vart løyvd kr. 30.000,- til dette arbeidet i sak 26/2016 Arbeidet vart starta på i 2016, og det vart bruka ca. 22.000,- og fortsette hausten 2017. Hausten 2018 var det for mykje nedbør til å få utført maling.  **Ny Stipulert kostand kr. 10.000,- + mva**

**Maling av gjerde**

Gjerde rundt deler av gravplassen bør målast.

 **Kostnad** k**r. 4.000,- + mva**

**Måling innvendig**

Veggene i koret og benkene i kyrkja må målast. Utføres av eige personell ( kvart år framover) **Kostnad kr. 2.500,-**

**Stemming av orgel**

 Orgel i Stemshaug kyrkje vart stemt i 2018. I Kristiansund har ein årleg stemming av orgel. Bør prioritere kvar 2 år. (kr. 15.000,- i 2020)

**FELLES**

**Ny klipper med oppsamlar.**

Vi har ein Viking traktorklipper som var innkjøpt i 2008. Det er no problem med å starte, samtidig at oppsamlaren er defekt. Det er behov for ein ny klipper med oppsamlar, spesielt for å samle opp lauv på hausten.

 **Kr. 20.000,- + mva.**

Dette er lagt inn i budsjettet for 2019

Adm: Kr. 6.000,-

Kyrkjer: Kr. 11.500,- + kr. 129.000 av fond)

Gravplassar: Kr. 5.000,- + kr. 93.000 av fond)

Fordelt slik:

Kr. 32.000,- frå disposisjonsfond

Kr. 100.000,- frå Bundne Fond (el.fond)/ubunde fond

Kr. 90.000,- frå bundne. fond kommunen

Det er vedlagt regneark over kostnader i vedlikehaldsplanen.

Sakshandsamer: Judith Bjørk

**INNSTILLING**

1.Fellesrådet vedtek framlegg til vedlikehaldsplan for 2019

2. Fellesrådet vedtek å avsette inntil kr. 222.000,- frå disp.fond / andre fond til vedlikehaldsplan i 2019

**MØTEHANDTERING**Fellesrådet ser at det er mange vedlikehaldsoppgåver å utføre. Utifrå kapasiteten og økonomien vil ein ikkje klare å utføre alle behova og oppgåvene som ligger inne i vedlikehaldsplanen.

Når det gjelder inngangsparti på Stemshaug kyrkje, vil fellesrådet at ein hentar inn tilbod, slik at ein har eit kostnadsoverslag å legge fram for kommunen til neste års budsjett.

Utover dette godkjenner fellesrådet planen som framlagt.

 **VEDTAK**

Einstemmig vedtak som innstilling

1.Fellesrådet vedtek framlegg til vedlikehaldsplan for 2019

2. Fellesrådet vedtek å avsette inntil kr. 222.000,- frå disp.fond / andre fond til vedlikehaldsplan i 2019

**AKF 9/2019 Detaljbudsjett 2019**

**UTGREIING**

FELLESRÅDET SINE INNTEKTER, OG KOMMUNEN SINE FORPLIKTELSAR:

Fellesrådet sine inntekter til drifta, består hovudsakleg av:

-Tilskott frå kommunen. 2019 Kr. 3.246.000,- (Same kronebeløp som i 2017 og 2018)

-Tilskott frå staten 2019 Kr. 233.000,- (Trusopplæring.)

-Festeavgift på graver 2019 Kr. 265.000,- ( Utifrå nye satsar 2019.)

* For budsjettåret 2019 får fellesrådet ingen løns og prisstigning lagt inn i ramma frå kommunen. Dette vil sei at fellesrådet får overført same kronebeløpet som i 2018 og som var det same i 2017. Dette utgjer ein nedgang på mellom 60.000-80.000,- kvart år.
* Tenesteytingsavtale mellom kommunen og fellesrådet er vedteken i kommunen sak: 78/06 og i fellesrådet sak 08/07, og lyder på kr. 298.000-.

I kyrkjelova §15, viser oversikt over kommunen sine økonomiske forpliktingar for kyrkja.

Kommunen utredar følgjande utgifter etter budsjettforslag frå kyrkjelege fellesråd:

|  |  |
| --- | --- |
| a) | utgifter til bygging, drift og vedlikehald av kyrkjer,  |
| b) | utgifter til anlegg og drift av gravplassar,  |
| c) | utgifter til stillingar for kyrketenar, klokkar og organist/kantor ved kvar kyrkje, og til daglig leiar av kyrkjeleg fellesråd,  |
| d) | driftsutgifter for fellesråd og sokneråd/menighetsråd, her under utgifter til administrasjon og kontorhald,  |
| e) | utgifter til lokalar, utstyr og materiell til konfirmasjonsopplæring, gjeve gjennom tilskott |
| f) | utgifter til kontorhald for prester.  |

 Fellesrådets budsjettforslag skal også omfatte utgifter til kyrkjeleg undervisning, diakoni, kyrkjemusikk og andre kyrkjelege tiltak i sokna

KONTOPLAN:

Kontoplanen er basert på KOSTRA og er delt opp i tre funksjonar:

Administrasjon 41

Kyrkjer 42

Gravplassar 43

Andre kyrkjel. handlingar 44 (Trusopplæring , med statstilskott)

BUDSJETT:

Kommunen tildeler kvart år ei totalramme til fellesrådet. Dette er utifrå eit rammebudsjett og økonomiplan som er vedteke av fellesrådet på førehand.

Fellesrådet skal så vedta detaljbudsjettet.

Budsjett og rekneskap for 2087 er basistal når ein set opp detaljbudsjett for 2019, i tillegg kjem ekstra utgifter og innsparingar ein veit vil komme i år 2019.

\*Innlagt lønsstigning på 3,25% og prisstigning kr. 0,-

\*Pensjonskostnader på 15%

\*Avvikla konfirmantlærer stilling 5%.

\*For året 2018 vart det redusert 10% i sekretær stilling med ansvar for konfirmantane.

\*Ekstra stilling som kyrkjegardsarbeidar er lagt inn med 20% ein reduksjon på 8% frå 2018.

FOND:

For at kyrkja skal få gjennomført tiltak/prosjekt i hen hold til vedlikehaldsplanen, må ein bruke kr. 222.000,- av fond.

Kr. 90.000,- fond/tilskott frå kommunen løyvd i 2016.

Kr.132.000,- av enøk-/kyrkjefondfond/disposisjonsfond

Det ikkje løyvd noko frå kommunen til investeringar og store vedlikehaldsoppgåver i inneverande økonomiplanperiode 2019-2022

REGLEMENT:

Fellesrådet må gjennom budsjettering og rekneskapsføring forholde seg til desse reglementa:

-Økonomireglement vedteke i fellesrådet 31.05.2016 sak 20/16 (ikkje vedlagt)

-Forskrifter om budsjettering, rekneskapsføring og revisjon for kyrkjelege fellesråd og meninghetsråd jf. rundskriv frå KKK dep. av 25.09.2003 (ikkje vedlagt)

Forslag til detaljbudsjettet for 2019 ligger vedlagt

Sakshandsamar: Judith Bjørk

**INNSTILLING**

1. Fellesrådet vedtek å bruke:

* kr. 32.000,- av disposisjonsfond
* kr. 100.000,- av ubunde/bunde fond.
* Kr. 90.000,- fond, tilskott frå kommunen

Overfører til driftsbudsjettet for 2019.

2 Fellesrådet godkjenner detaljbudsjettet for 2019 slik det er lagt fram.

**MØTEHANDTERING**

Fellesrådet registrerer at det er nedgang i tilskottet frå kommunen på ca. kr. 80.000,- utifrå løns- og prisstigning. Ser vidare at pensjonskostnadane er ei stor utfordring kvart år. Fellesrådet ønskjer heller ikkje å bruke opp alle fonda inn i driftsbudsjettet.

Utover dette godkjenner fellesrådet framlegg til vedtak

 **VEDTAK**

Einstemmig vedtak som innstilling

1. Fellesrådet vedtek å bruke:

* kr. 32.000,- av disposisjonsfond
* kr. 100.000,- av ubunde/bunde fond.
* Kr. 90.000,- fond, tilskott frå kommunen

Overfører til driftsbudsjettet for 2019.

2 Fellesrådet godkjenner detaljbudsjettet for 2019 slik det er lagt fram.

**Meldingar og referatsaker:**

1. 25.10.18 Møre Bispedøme Søknad om godkjenning av fiolett messehakel

kyrkjelydsarbeidar/sekretær

1. 18.10.18 Møre Bispedøme Tildeling av midlar trusopplæring 2. termin

Kr. 117.000,-

1. 31.10.18 Monica Ertvaag Sa opp stilling som sekretær frå 01.02.19
2. 13.12.18 Kirkerådet Høyringssvar til ny kyrkjeordning
3. 31.12.19 Anders Hagen Slutta som kyrkjegardsarbeidar på Gullstein
4. 01.01.19 Roger Steen Tilsett som kyrkjegardsarbeider i 35%
5. 01.01.19 Marte Torsetnes Tilsett som trusopplærer 32% frem til

01.06.19

1. 02.01.19 On arkitekter Nabovarsel Smibekk Eigedom
2. 08.01.19 Aure kommune Driftstilskott 2019 kr. 3.246.000,-
3. 21.02.19 Søkjar Trusopplærer 32% og sekretær (konf) 40%
4. 15.02.19 Aure kommune Innmelding i bedriftshelseteneste Midt-Norsk HMS senter, Surnadal

Aure , den ………………………

Signatur av protokoll

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_